section_heading: Raspad Jugoslavije
paragraph_text: Potpuno je župna crkva srušena u ratu 1992. godine, zvono otuđeno, župni stan naseljen prognanicima. Ostalo je samo zemljište, ključ i stari crkveni obrednik. Teško oštećena grobljanska kapelica u Seljanima. Crkvu u Nevesinju srušili su Srbijanci, navodno su to učinili niški specijalci. Skupina od 19 Muslimana i jedan Hrvat ubijeni su 1992. na području Nevesinja i Mostara, a tijela su im bačena u jamu Lipovaču u Nevesinju. Ekshumirani su 1999. godine, a temeljem DNK analize identitet im je utvrđen 2016. godine.<ref>(boš.) Dnevni avaz Identificirano dvadeset žrtava iz jame Lipovača u Nevesinju, 31. svibnja 2016. (pristupljeno 28. lipnja 2017.) 1992. godine bio je veliki egzodus nevesinjskih Hrvata i Muslimana. Dio je bježao preko planina u Konjic. Prema podatcima Udruženja Povratkom za BiH, u Nevesinju je 1992. godine ubijeno 305 Muslimana i 12 Hrvata. Do danas nije pronađeno 127 osoba, među kojima je mnogo djece, pa čak i bezimenih beba. Samo je bivši načelnik Centra javne bezbjednosti Trebinje Krsto Savić osuđen za te zločine i to zbog progona muslimanskog i hrvatskog stanovništva s područja Nevesinja, Bileće, Gacka i Kalinovika. Kazneni postupak vodio se protiv bivšeg pripadnika Stanice javne bezbjednosti Nevesinje Milka Mučibabića, ali je umro pa je Sud Bosne i Hercegovine obustavio postupak. Isto tako su Srbi dolazili suprotnim pravcem u Nevesinje, pa je u ratnom vremenu grad imao najviše stanovnika - skoro 30.000, od prijeratnih 14.400. Dogodila se "zamjena stanovništva". Većina Muslimana i Hrvata prodala je svoje kuće ili zamijenila sa Srbima. Srpska svjedočanstva su bila da ih nitko nije protjerao, ali su dobivali znakove da trebaju otići.Al Jazeera Balkans Snježana Mulić-Softić: ''Nevesinje, bh. gradić bez ijednog Hrvata i Bošnjaka'', 18. prosinca 2014. (pristupljeno 19. veljače 2019.) mini|desno Iz nevesinjske župe su izbjegli svi katolički vjernici, a 11 ih je poginulo.